stanford-oval/wikipedia huggingface dataset:
מואנה (דמות)
פיתוח > דיבוב

הבמאים עשו אודישנים למאות צעירות מאיי האוקיינוס השקט. באוקטובר 2015 נבחרה רשמית אאולי'אי קרוואליו למדבבת של מואנה. אאולי'אי התגלתה במהלך אירועי צדקה, מבלי שידעה שהסוכנת שהשתתפה באודישנים ליהקה גם לסרט מואנה. הסוכנת רייצ'ל סאטון אישרה שאאולי'אי הייתה הנערה האחרונה שנבחנה ביום הליהוק האחרון. המפיקה אסנת שורר אמרה: "חיפשנו מישהי שתוכל לגלם את הדמות, עם כל הכוח והמחויבות, ההומור, הלב והחמלה. כשפגשנו את אאולי'אי, היא פשוט הביאה את מואנה לחיים." אאולי'אי תיארה את מואנה כילדה חזקה עם אופי גדול, נחושה ואמיצה, מוקסמת עמוקות מהאוקיינוס ושואפת לחקור אותו, וכינתה אותה מודל לכולם, לא רק לבנות. אאולי'אי חזר על התפקיד בשנת 2017, ושוב דיבבה את הדמות בדיבוב המיוחד בשפה ההוואית.
פיתוח > אישיות ועיצוב

מואנה היא ילדה הרפתקנית ועקשנית שאוהבת את האוקיינוס והאגדות. היא מתייחסת לתפקידה כמנהיגה החדשה של מוטונוי ברצינות רבה, ומרגישה בו בזמן את חובתה לכבד את המורשת שהמנווטים המיומנים שלה השאירו לעמה. ואכן, למרות היותה אימפולסיבית, היא גם חכמה מכיוון שהיא מכירה בחשיבות של "הכרת ההר שלה", כלומר העמים והחוויות שקדמו לה, להכיר את עצמה.
הופעות > במדיות אחרות

גרסת "מטא" של הדמות מופיעה עם נסיכות דיסני נוספות בסרט ראלף שובר את האינטרנט. כשחלק מהנסיכות מתארות בפני וונלופה פון שווייץ כיצד הן נועצות מבט ב"מים חשובים" כדי לקבל השראה לשיריהן, מואנה אומרת שהיא נועצת מבט באוקיינוס. מאוחר יותר, כשראלף נופל ממגדל וזקוק להצלה על ידי הנסיכות, מואנה גורמת למים ממזרקה להתפתל כלפי מעלה כדי שאלזה מלשבור את הקרח תוכל להקפיא אותם למגלשה כדי להאט את נפילתו של ראלף.
בדצמבר 2020 הוכרז כי למואנה תהיה סדרת ספין-אוף שתעלה לשידור בדיסני+ בשנת 2024. פיתוח הסדרה הפך לבסוף לסרט המשך בשם "מואנה 2" שעלה לאקרנים ב-27 בנובמבר 2024.
הערות שוליים

↑  Holloway, Daniel (10 בדצמבר 2020). "'Moana,' 'Cars,' 'Princess and the Frog' Spinoff Series Set for Disney Plus". Variety. נבדק ב-13 בדצמבר 2020. {{cite news}}:  (עזרה)
רחובות הפנסים השבורים (סדרת טלוויזיה)

| --- | --- |
 סוגה:  דרמה משטרתית
 יוצרים:  Aleksandr Kapitsa 
 כותבים:  Andrei Kivinov, Igor Ageyev 
 בימוי:  אלכסנדר רוגוז'קין, Yury Feting, סרגיי סנז'קין, Vladislav Furmanov, Evgeny Tatarsky, Vladimir Studennikov, Vyacheslav Sorokin, Vladimir Nakhabtsev, אנדריי קראבצ'וק, ויטלי אקסיונוב, ולדימיר בורטקו, Ernest Yasan, ויקטור בוטורלין, דמיטרי סבטוזרוב, איסקנדר קמרייב, Valery Naumov 
 שחקנים:  יורי קוזנצוב אלכסנדר פולובצב  מיכאיל טרוחין אלכסנדר ליקוב אלכסיי נילוב סרגיי סלין אנסטסיה מלניקובה לאוניד קוראבליוב  יבגני דיאטלוב אוסקר קוצ'רה בוריס צ'רדינצב יאן צפניק
 ארץ מקור:  רוסיה
 שפות:  רוסית
 מספר עונות:  17
 מספר פרקים:  501
 הפקה
 מפיק:  Aleksandr Kapitsa, Andrey Kamorin 
 אתר צילומים:  סנקט פטרבורג שברוסיה
 צלמים:  Ivan Bagayev 
 מוזיקה:  אנדריי סיגלה, Andrey Ivanov, Mikhail Mokiyenko 
 אורך פרק:  51.5 דק' 
 שידור
 רשת שידור:  רוסיה-1, NTV
 תקופת שידור מקורית:  4 בינואר 1998 – 3 ביוני 2019 
 קישורים חיצוניים
 דף התוכנית ב-IMDb
 
"רחובות הפנסים השבורים" (ברוסית: У́лицы разби́тых фонаре́й), לעיתים נקראת בשם "שוטרים" (ברוסית: Менты), היא סדרת דרמה המשכית משטרתית רוסית אשר שודרה לראשונה בטלוויזיה מינואר 1998 עד יוני 2019.
הסדרה עוקבת אחרי חיי היום יום של שוטרים במשטרת סנקט פטרבורג. כל פרק מגולל חקירה בלשית אחרת. זוהי סדרת הטלוויזיה הארוכה ביותר בהיסטוריה של הטלוויזיה הרוסית (בזמן אוויר ולא בכמות הפרקים). הסדרה שודרה במשך 18 עונות ועונתה האחרונה שודרה ב-2019.
פרק הבכורה שודר ב-4 בינואר 1998 בערוץ TNT ולאחר מכן הסדרה שודרה בשידורים חוזרים בערוצים ORT‏, NTV‏, TV-6‏, CTC‏, "רוסיה", REN TV, "רוסיה-2", הערוץ החמישי וערוץ "צ'ה".
תקציר עלילת הסדרה

באחת מתחנות המשטרה בעיר סנקט פטרבורג המנוהלת על ידי המפקד פטרנקו, המכונה "זבוב", פועלת המחלק לחקירות רצח ובה החוקרים קאזאנצב, שזכה לכינוי "קזאנובה", הקפטן לארין, הסגן בכיר אנדריי ירשוב והסגן וולקוב; את המחלק מנהל מייג'ור סולובץ. עלילת העונה הראשונה מתרחשת בין אוקטובר 1995 לאוגוסט-ספטמבר 1998 ולאחר מכן מתרחשת הסדרה מדי שנה במקביל להליך הצילומים של הסדרה והיא מגוללת את קורות המחלק ומעורבות המשטרה במלחמה בפשע המאורגן בעיר ומלחמתה בפשיעה.
שחקנים

יורי קוזנצוב
אלכסנדר פולובצב
מיכאיל טרוחין
אלכסנדר ליקוב
אלכסיי נילוב
סרגיי סלין
אנסטסיה מלניקובה
לאוניד קוראבליוב
יבגני דיאטלוב
אוסקר קוצ'רה
בוריס צ'רדינצב
יאן צפניק
פרסים

פרס TEFI בקטגוריית "הפרויקט הטלוויזיוני טוב ביותר של השנה" (מאי 1999)
פרס TEFI בקטגוריה "סדרת הטלוויזיה העלילתית הטובה ביותר" (מאי 1999)
מייק גראוול

מוריס רוברט "מייק" גראוול (באנגלית: Maurice Robert "Mike" Gravel‏; 13 במאי 1930 – 26 ביוני 2021) היה פוליטיקאי אמריקאי, שכיהן כחבר הסנאט של ארצות הברית מטעם מדינת אלסקה בין השנים 1981–1969. גראוול, חבר המפלגה הדמוקרטית, התמודד למועמדות מפלגתו אל נשיאות ארצות הברית ב-2008 וב-2020.
ביוגרפיה

גראוול נולד וגדל בספרינגפילד שבמסצ'וסטס, בן להורים קנדים צרפתים שהיגרו לארצות הברית. בשלהי שנות ה-50 של המאה ה-20 עבר גראוול לאלסקה, שם התמקצע כמפתח נדל"ן וחיש מהר פתח בקריירה פוליטית. בשנים 1967–1963 שירת בבית הנבחרים של אלסקה, ובשנתיים האחרונות לכהונתו שם היה יושב ראש בית הנבחרים. בבחירות 1968 נבחר אל הסנאט האמריקאי.
כסנאטור זכה גראוול בתשומת לב לאומית בזכות ניסיונותיו הכוחניים אם כי הלא-מוצלחים לקטוע את גיוס החובה במהלך מלחמת וייטנאם ומתן פומבי למסמכי הפנטגון בשנת 1971. במהלך הבחירות לנשיאות ארצות הברית 1972 ניהל גראוול מעין מסע בחירות בתוך המפלגה הדמוקרטית בתקווה להיות מועמד המפלגה לסגן הנשיא, ולאחר מכן מילא תפקיד מפתח בקבלת אישור הסנאט להקמת מערכת צינור הנפט הטרנס-אלסקית ב-1973. הוא נבחר מחדש לסנאט ב-1974, אך מסע הבחירות שלו לתקופת כהונה שלישית תמה במפח נפש אחרי הפסדו בבחירות מקדימות שהתקיימו ב-1980.
כתומך נלהב בדמוקרטיה ישירה וברעיון "היוזמה הלאומית", התמודד גראוול לנשיאות ארצות הברית בפריימריז הדמוקרטים של 2008. מסע הבחירות שלו לא הצליח לגרוף תמיכה עממית, ובמרץ 2008 נטש גראוול את המפלגה הדמוקרטית והצטרף אל המפלגה הליברטריאנית כבמטרה להתמודד – ללא הועיל – למועמדות המפלגה אל הנשיאות והכללת היוזמה הלאומית במצע המפלגה. במהלך הבחירות המקדימות לנשיאות ארצות הברית במפלגה הדמוקרטית 2020 התמודד בשנית אל הנשיאות, במסע בחירות שהגיע לידי גמר ארבעה חודשים בלבד לאחר השקתו. סגל מטה הבחירות ייסד לאחר מסע הבחירות הכושל את קבוצת החשיבה הפרוגריסיבית "מכון גראוול". הוא הלך לעולמו ביוני 2021.
הערות שוליים

↑  Mike Gravel, former US senator for Alaska, dies at 91, באתר AP‏, 27 ביוני 2021 (באנגלית)
| חברי הסנאט של ארצות הברית מטעם מדינת אלסקה אלסקה |
| --- | --- | --- |
| קבוצה 2 | בוב ברטלט • טד סטיבנס • מארק בגיץ' • דן סאליבן |  |
| קבוצה 3 | ארנסט גרינינג • מייק גראוול • פרנק מרקאוסקי • ליסה מרקאוסקי |  |
| --- | --- |
בקרת זהויות :  CiNii: DA01299115  GND: 136341616  ISNI: 0000 0000 8173 9034  LCCN: n86078694  NARA: 10571842  NTA: 153146834  RERO: 02-A003315811  SNAC: w60k3f8s  SUDOC: 075761254  US Congress: G000388  VIAF: 108897008   WorldCat (עם VIAF): 108897008
I Am Greater than I Was

I Am > I Was (מבוטא: "I am greater than I was"; בעברית: "אני גדול ממה שהייתי") הוא אלבום האולפן השני של הראפר 21 סבאג'. האלבום יצא לאור ב-21 בדצמבר 2018, על ידי חברות התקליטים סלאוטר גאנג ואפיק רקורדס. האלבום מכיל הופעות אורח של ג'יי קול, סיטי גירלז, אופסט, פוסט מאלון, גאנה, ליל בייבי, סקולבוי קיו, פרוג'קט פאט, צ'יילדיש גמבינו ובן דודו של סבאג' יאנג ניודי. מהדורת הדלוקס של האלבום יצאה כשלושה ימים לאחר צאתו המקורית, ומכילה שיר אחד נוסף, המכיל הופעת אורח של טראוויס סקוט.
האלבום נתמך על ידי שני סינגלים, "A Lot" ו-"Monster". האלבום זכה לשבחים רחבים ממבקרי המוזיקה ולהצלחה מסחרית. הוא הגיע היישר אל המקום הראשון במצעד הבילבורד 200, עם 131,000 יחידות שקולות לאלבום, מתוכן 18,000 מכירות טהורות, והועמד לקטגוריית "אלבום הראפ הטוב ביותר" בטקס פרסי גראמי ה-62.
רשימת רצועות

| מס' | שם | משך |
| --- | --- | --- |
| 1. | A Lot  | 4:48 |
| 2. | Break da Law  | 2:57 |
| 3. | A&T  | 3:31 |
| 4. | Out for the Night  | 2:17 |
| 5. | Gun Smoke  | 2:47 |
| 6. | 1.5  | 2:28 |
| 7. | All My Friends  | 3:31 |
| 8. | Can't Leave Without It  | 3:25 |
| 9. | ASMR  | 2:51 |
| 10. | Ball w/o You  | 3:15 |
| 11. | Good Day  | 4:02 |
| 12. | Pad Lock  | 3:11 |
| 13. | Monster  | 3:53 |
| 14. | Letter 2 My Momma  | 3:14 |
| 15. | 4L  | 4:48 |
| משך כולל: | משך כולל: | 51:05 |
| מהדורת דלוקס (רצועת בונוס)> מס' | מהדורת דלוקס (רצועת בונוס)> שם | מהדורת דלוקס (רצועת בונוס)> משך | מהדורת דלוקס (רצועת בונוס)>  | מהדורת דלוקס (רצועת בונוס)>  | מהדורת דלוקס (רצועת בונוס)>  | מהדורת דלוקס (רצועת בונוס)>  | מהדורת דלוקס (רצועת בונוס)>  | מהדורת דלוקס (רצועת בונוס)>  | מהדורת דלוקס (רצועת בונוס)>  |
| --- | --- | --- | --- | --- | --- | --- | --- | --- | --- |
| 16. | Out for the Night, Pt. 2  | 3:55 |  |  |  |  |  |  |  |
| משך כולל: | משך כולל: | 55:00 |  |  |  |  |  |  |  |
מיקומי שיא

|   ‏‏‏  מצעדים ודירוגים (2018–2019)> מדינה |   ‏‏‏  מצעדים ודירוגים (2018–2019)> מצעד |   ‏‏‏  מצעדים ודירוגים (2018–2019)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 56 |
|  אוסטרליה | מצעד האלבומים האוסטרלי | 30 |
|  איטליה | מצעד האלבומים האיטלקי | 95 |
|  אירלנד | מצעד האלבומים האירי | 30 |
|  ארצות הברית | בילבורד 200 | 1 |
|  ארצות הברית | מצעד אלבומי ה-R&B/היפ-הופ | 1 |
|  גרמניה | GfK – טופ 100 | 87 |
|  דנמרק | היטליסטן | 10 |
|  הולנד | מצעד 100 האלבומים ההולנדיים | 5 |
|  הממלכה המאוחדת | מצעד האלבומים הבריטי | 33 |
|  ולוניה | אולטראטופ 40 | 93 |
|  לטביה | לטביה טופ 40 | 3 |
|  נורווגיה | VG-lista | 7 |
|  ניו זילנד | המצעד הניו זילנדי הרשמי | 23 |
|  פינלנד | המצעדים הפיניים הרשמיים | 20 |
|  פלנדריה | אולטראטופ 50 | 42 |
|  קנדה | מצעד האלבומים הקנדי | 3 |
|  שוודיה | סוורייטופליסטן | 13 |
|  שווייץ | המצעד השווייצרי | 33 |
|   ‏‏‏  מצעדי סוף שנה (2019)> מדינה |   ‏‏‏  מצעדי סוף שנה (2019)> מצעד |   ‏‏‏  מצעדי סוף שנה (2019)> מיקום שיא |
| --- | --- | --- |
|  איסלנד | הפלייליסט | 96 |
|  ארצות הברית | בילבורד 200 | 18 |
|  ארצות הברית | מצעד אלבומי ה-R&B/היפ-הופ | 10 |
|  קנדה | מצעד האלבומים הקנדי | 39 |
|   ‏‏‏  מצעדי עשור (2010–2019)> מדינה |   ‏‏‏  מצעדי עשור (2010–2019)> מצעד |   ‏‏‏  מצעדי עשור (2010–2019)> מיקום שיא |
| --- | --- | --- |
|  ארצות הברית | בילבורד 200 | 134 |
נתוני מכירות

| מקום | תארים | מכירות |
| --- | --- | --- |
| קנדה (Music Canada) | זהב | 40,000 |
| דנמרק (IFPI Danmark) | זהב | 10,000 |
| הממלכה המאוחדת (BPI) | כסף | 60,000 |
| ארצות הברית (RIAA) | פלטינה | 1,000,000 |
הערות שוליים

↑  Maicki, Salvatore (7 בדצמבר 2018). "21 Savage says new album I Am > I Was will drop December 21". The Fader. ארכיון מ-8 בדצמבר 2018. נבדק ב-9 בדצמבר 2018. {{cite web}}:  (עזרה)
↑  "Top 40 Rhythmic Future Releases". All Access. אורכב מ-המקור ב-6 בינואר 2019. נבדק ב-6 בינואר 2019. {{cite web}}:  (עזרה)
↑  "I Am > I Was by 21 Savage Reviews and Tracks". Metacritic. ארכיון מ-17 בספטמבר 2020. נבדק ב-2 בינואר 2019. {{cite web}}:  (עזרה)
↑  Thompson, Paul A. (2 בינואר 2019). "21 Savage: I Am > I Was Album Review". Pitchfork. ארכיון מ-17 בספטמבר 2020. נבדק ב-2 בינואר 2019. {{cite web}}:  (עזרה)
↑  Caulfield, Keith (30 בדצמבר 2018). "21 Savage's 'I Am > I Was' Album Debuts at No. 1 on Billboard 200 Chart". Billboard. ארכיון מ-28 בינואר 2020. נבדק ב-31 בדצמבר 2018. {{cite web}}:  (עזרה)
↑  Variety Staff (26 בינואר 2020). "2020 Grammys Winners List". Variety. ארכיון מ-17 בספטמבר 2020. נבדק ב-26 בינואר 2020. {{cite web}}:  (עזרה)
| 21 סבאג' |
| --- | --- | --- |
| אלבומי אולפן | Issa Album‏ • I Am > I Was |  |
| אלבומי אולפן משותפים | Without Warning (עם אופסט ומטרו בומין) • Savage Mode II (עם מטרו בומין) • Her Loss (עם דרייק) • American Dream |  |
| מיני-אלבומים | Savage Mode (עם מטרו בומין) • Spiral: From the Book of Saw Soundtrack |  |
| מיקסטייפים | Slaughter King |  |
| סינגלים | "Red Opps"‏ • "X"‏ • "No Heart"‏ • "Bank Account"‏ • "A Lot"‏ • "Monster"‏ • "Immortal"‏ • "Mr. Right Now"‏ • "Runnin"‏ • "My Life"‏ • "Don't Play That"‏ • "Peru" (רמיקס) • "Circo Loco" |  |
| השתתפות בסינגלים | "Sneakin'‎"‏ • "Rockstar"‏ • "Pull Up N Wreck"‏ • "Krippy Kush" (רמיקס) • "Bartier Cardi"‏ • "Enzo"‏ • "Floating"‏ • "Focus"‏ • "12.38"‏ • "Opp Stoppa" (רמיקס) • "Let It Go"‏ • "Number 2"‏ • "Who Want Smoke??‎"‏ • "Knife Talk"‏ • "Surround Sound"‏ • "Cash in Cash Out"‏ • "Jimmy Cooks" |  |
| שירים אחרים | "Wish Wish"‏ • "Rich Flex"‏ • "On BS"‏ • "Spin Bout U"‏ • "Pussy & Millions"‏ • "Creepin'"‎ |  |
| --- | --- |
בקרת זהויות :  MusicBrainz release group: f56fbad2-66bc-4c51-b744-1349835e7a7c
הבוג המערבי

| --- | --- |

נהר הבוג
 מידע כללי
 אורך:  772 ק"מ
 ספיקה ממוצעת:  157 מ"ק לשנייה
 אגן ניקוז:  39,420 קמ"ר
 מוצא:  אוקראינה
 גובה מוצא הנהר:  345 מטרים
 יובלים:  Huczwa, Poltva River, Spanaŭka, Rata, Pulwa, Cetynia, Buczynka, Włodawka, Solokiia River, Fiszor, Sarenka, Bukowa, Kamenka, Udal, Kołodziejka, Zolochivka, Kałamanka, Czyżówka, Mukhavets River, Liwiec, Varezhanka, Krzna, Uherka, Bilyi Stik, Horpynka, Neretva, Pitushok, Bystryak, Zolotukha, Hapa, Topkyi, Izivka, Kamianka, Nurzec, Holoiivka, Liasnaja, Spasivka, Pukawka, Rokitna, Slotvyna, Ług, Brok, Studzianka, בפסקה זו 2 רשומות נוספות שטרם תורגמו 
 שפך:  אגם זגרז, נרב
 מדינות באגן הניקוז:  פולין, אוקראינה ובלארוס
 אגן הניקוז של הוויסלה. נהר הבוג המערבי נשפך לנהר נרב, היובל הצפוני ביותר של נהר ויסלה
 
בּוּג או הבּוּג המערבי (בפולנית: Bug; באוקראינית: Західний Буг; בבלארוסית: Захо́дні Буг (בשפות אלה נקרא הנהר בּוּה), ברוסית: Западный Буг) (להבדיל מן הבּוּג הדרומי הנמצא כולו באוקראינה ונשפך לים השחור) הוא הנהר הרביעי באורכו בפולין (אחרי הוויסלה, האודר והוורטה).
מקורותיו של הבוג הם במערב אוקראינה, הוא זורם מערבה לכוון פולין, פונה בפולין לכוון צפון לאורך גבולה עם אוקראינה, ממשיך לאורך גבול פולין-בלארוס פונה מערבה לכוון הוויסלה ונשפך (משמאל) לנהר נרב (הפונה מנקודה זו חדות מכוון צפון לכוון מערב). הנרב נשפך (משמאל) לוויסלה (הנשפך לים הבלטי).
קטע הנרב משפך הבוג ועד לוויסלה (כ-30 קילומטר) נקרא גם "בוגו-נרב".
אורכו הכולל של הבוג הוא 772 קילומטר מהם 587 קילומטר בתוך פולין. שטח אגן הניקוז שלו הוא 39,420 קמ"ר.
בגבולותיה של פולין שלאחר מלחמת העולם הראשונה, היה הבוג ממוקם ברובו במרכז פולין. בהסכם ריבנטרופ מולוטוב סוכם כי הבוג יהיה חלק מהחציצה שבין הוורמכט לצבא האדום, סיכום שמומש לאחר פלישת גרמניה הנאצית ורוסיה לפולין.  לאחר מלחמת העולם השנייה עבר חלק ניכר ממנו לשטח אוקראינה שבברית המועצות והנהר נמצא כיום בחלקו הגדול בגבולה המזרחי של פולין.
נושים (מחזה)

| --- | --- |
 כתיבה:  יוהאן אוגוסט סטרינדברג 
 סוגה:  נטורליזם 
 הצגת בכורה:  9 במרץ 1889 
 שפה:  שוודית 
 
אוגוסט סטרינדברג
נושים (בשוודית: Fordringsägare) הוא טרגיקומדיה נטורליסטית במערכה אחת, פרי עטו של המחזאי השוודי אוגוסט סטרינדברג. הוא נכתב בשוודית במהלך אוגוסט וספטמבר 1888 בדנמרק. הוא ראה אור לראשונה בדנית בפברואר 1889 ובשוודית ב-1890. הצגת הבכורה התקיימה בתיאטרון דאגמר בקופנהגן במרץ 1889. "נושים" נחשב לאחד המחזות החזקים ביותר של סטרינדברג. סטרינדברג כתב ב-1892 ותיאר אותו כ"עבודתי הבוגרת ביותר".
ב-1891, סטרינדברג האשים את הנריק איבסן בגנבה ספרותית של "נושים" במחזהו של איבסן "הדה גאבלר" (1890). הוא כתב: 'הדה גאבלר היא הממזרה של לורה ב"האב" וטקלה ב"נושים"'.
בשנת 2015 המחזה עובד לסרט קולנוע מאת הבמאי הבריטי-ארגנטינאי בן קורה.
תקציר העלילה

הצייר המדוכדך והנכה אדולף מבקר את חברו החדש גוסטב. אדולף שואל בעצתו של גוסטב מה עליו לעשות בעניין אשתו, טקלה, שנוהגת להשתעשע בו. הוא חושד בחוסר נאמנותה. אדולף אינו יודע שגוסטב היה נשוי בעבר לטקלה, שפגעה בו ועזבה אותו לטובת אדולף. גוסטב שב כדי לחפש דרך לנקום בזוג שאינו חושד בו.
תרגומים לעברית בדפוס

אוגוסט סטרינברג, נושים; תרגום: איקה בן-זאב, תל אביב : אור-עם, תשמ"ו 1985.
אוגוסט סטרינברג, נושים; עברית: תרצה אתר, רמת-גן? : ספריית התיאטרון, 1989.
נושים בתיאטרון המקצועי בישראל

1. תיאטרון זווית, הצגת בכורה: דצמבר 1966
יוצרים - בימוי : יוסי יזרעאלי
שחקנים - אדולף : עודד תאומי, גוסטב : שמואל עצמון, טקלה : סטלה אבני.
2. תיאטרון בימות, הצגת בכורה: ספטמבר 1969
יוצרים - בימוי : יוסי יזרעאלי, תפאורה : בוקי שוורץ
שחקנים - אדולף : עודד תאומי, גוסטב : שמואל עצמון, טקלה : אלישבע מיכאלי.
3. תיאטרון הבימה, הצגת בכורה: 9 באוקטובר 1993
יוצרים - תרגום : גד קינר, בימוי : אופירה הניג, תפאורה : דרור הרנזון, תלבושות : דידי גולן.
שחקנים - טקלה : טטיאנה קנליס-אולייר, גוסטב : אלכס פלג, אדולף : עופר זוהר.
4. תיאטרון החאן - 2018
יוצרים - בימוי: יוסי יזרעאלי מוזיקה: תומר יזרעאלי תפאורה: סשה ליסיאנסקי תלבושות: פולינה אדמוב
שחקנים: אודליה מורה-מטלון, אריאל וולף, יהויכין פרידלנדר
הערות שוליים

↑   ננו שבתאי, הצגה שוביניסטית בעידן מי טו? זה מרתיח, באתר הארץ, 28 באוקטובר 2018
| --- | --- |
בקרת זהויות :  BNE: XX2198093
זכריה הרופא

| --- | --- |
 לידה:  המאה ה-15
 מדינה:  תימן
 
רבי זכריה בן שלמה הרופא (מכונה: הרז"ה, בערבית: יחיא אלטביב, או: אלחכים יחיא אבן סלימאן אלאסראילי) היה מגדולי רבני תימן במאה ה-15, פרשן מקרא והלכה ורופא. כתב חיבורים הקשורים לכתבי הרמב"ם.
קורות חיים

התגורר ביישוב "בני קיס" הנמצא בין הערים צנעא וד'מאר. מכונה "אלד'מארי", ייתכן שהוא או אחד מאבותיו גרו בד'מאר, ומכאן כינוי זה.
היה מגדולי רבני תימן במחצית הראשונה של המאה ה-15. היה פרשן מקרא והלכה ורופא במקצועו. כמו רבים מחכמי תימן כתב חיבורים הקשורים לכתבי הרמב"ם.
באחד מאזכוריו כותב עליו מהרי"ץ בספרו "זבח תודה" על השולחן ערוך: ”מצאתי למהר"ר [=מורנו הרב רבי] זכריה הרופא, אחד מיוחד מרבני אתרא קדמון בנימוקיו להרמב"ם”.
תורתו

רבי זכריה היה בעל הלכה מובהק, כמשתקף מתוך חיבורים שונים שחיבר המוסבים על ספר משנה תורה של הרמב"ם, וחיבורי הלכה נוספים. בנוסף היה לו ידע רב באגדה, וחיבורו מדרש החפץ משובץ במדרשי חז"ל, יחד עם קטעי הלכה, מוסר ומידות טובות, סיפורי עם ופניני חכמה עממיים.
בחיבוריו ניכרת השפעתם של גאוני בבל וארץ ישראל הקדומים וספרות המדרש שלהם, יחד עם משנתו של הרמב"ם, בהלכה ובפילוסופיה. מקורות אלו הם המקורות העיקריים של חיבוריו.
חיבוריו

רבי זכריה היה מחבר פורה וכתב 18 חיבורים:
מדרש החפץ – מדרש על התורה המאופיין גם כמדרש וגם כפירוש. מלא בנושאים פילוסופיים ומדעיים כפי שהיה מקובל בתקופתו בתימן. הושפע רבות מכל ספרי הרמב"ם ודרך חשיבתו, אך יש בו הרבה דרשות בדרך האלגוריה שאינה דרכו של הרמב"ם. נכתב בערבית כדרכם של חכמי זמנו. יצא לאור בתרגום לעברית על ידי הרב ד"ר מאיר חבצלת בהוצאת מוסד הרב קוק, ירושלים (ה'תשנ"א (1991) – בראשית ושמות; ה'תשנ"ב (1992) – ויקרא, במדבר ודברים), בתוספת מבוא מהרב יוסף קאפח.
נימוקי הרז"ה – פירוש על משנה תורה לרמב"ם בדרך שאלה ותשובה. נכתב בשנת ה'קפ"ז (1427).
פירוש למשנה – גם הוא בדרך שאלה ותשובה. מבוסס על התלמוד וחיבורי הרמב"ם, כולל גם הסברים פילוסופיים. עומד לראות אור על ידי מכון אור ישראל. הפירוש על מסכת שביעית נדפס יחד עם פירושים נוספים של חכמי תימן על ידי הרב דוד צדוק, בני ברק ה'תשס"ג (2003).
פירוש לספר המצוות לרמב"ם
פירוש לפירוש המשניות לרמב"ם
פירוש למשנה תורה לרמב"ם, מתחילת הספר עד סופו, חיבור בן 147 עמודים, נמצא בכתב יד שתואר על ידי יוסף טובי, תגים ה' ו' 71.
פירוש להלכות שחיטה לרמב"ם
ביאור למעשה מרכבה
פירוש למורה הנבוכים לרמב"ם
פירוש למגילת איכה
מדרש מגילת אסתר
פירוש להפטרות – יצא לאור על ידי יהודה לוי נחום.
ספר אלוגיז – ספר רפואה גדול, בנוי מארבעים פרקים בתוספת פרק בשמות הרפואות ופרק בתחליפיהן. הספר מחולק לשלושה חלקים: החלק הראשון עוסק במזגי החולים וסימניהם, הקזת דם ומבנה גוף האדם; החלק השני עוסק בביאור התרופות, טבען ודרכי הכנתן; החלק השלישי מפרט תרופות, סיבות למחלות וסגולות וקמיעות.
פירוש להגדה של פסח
שו"ת בפילוסופיה
המרגלית הנבחרת – בערבית: אלדרה אלמנתכ'בה. ביאור לעניינים קשים שבמדרש החפץ. פירוש אלגורי על התורה ובו גם רמזים להשפעה קבלית זוהרית.
פירוש לספר העיון לרבי חסדאי ראש המדברים
תוספת והשלמות למדרש החפץ
פירוש לשיר השירים – פירוש בסגנון פילוסופי. נדפס על ידי הרב יוסף קאפח בתוך: חמש מגילות עם פירושים עתיקים, ירושלים ה'תשכ"ג (1963).
שו"ת רבי אברהם הנגיד – אסף וקיבץ לספר שאלות ששאלו חכמי עדן את רבי אברהם הנגיד, בנו של הרמב"ם.
מלבד מדרש החפץ ופירושו לשיר השירים, להפטרות ולמגילת אסתר, רוב כתביו נמצאים בכתב יד בספריות שונות בישראל ובעולם.
לקריאה נוספת

מאיר חבצלת, מדרש החפץ, הוצאת מוסד הרב קוק, ה'תשנ"א (1990)
הרב יוסף קאפח, כתבים, כרך ג', ה'תשס"ב (2002)
מאיר חבצלת, מדרש החפץ לרבנו זכריה הרופא בירב שלמה, בתוך: סיני, כרך ס"ו (ה'תש"ל) עמודים רע"ז–רפ"ד
מאיר חבצלת, מדרש החפץ לרבנו זכריה הרופא, ספר שמואל מירסקי, ניו יורק ה'תשל"א, עמ' קמ"א–קנ"ד. המאמר כולל רשימה חלקית של חיבוריו.
פרשנות המקרא במדרש החפץ לרבי זכריה בן שלמה הרופא, דברי הקונגרס העולמי למדעי היהדות 8 (ה'תשמ"ב) עמ' 59–62
יהודה לוי נחום, חשיפת גנוזים מתימן, עמ' ק"פ–קצ"א, רשימה משלימה של חיבוריו
מאיר חבצלת, מקורות מדרש החפץ לרבינו זכריה הרופא, ספר זיכרון לשמואל בלקין, ניו יורק ה'תשמ"א, עמודים 108–127
מארק בגיץ'

מארק פיטר בגיץ' (באנגלית: Mark Peter Begich; נולד ב-30 במרץ 1962) הוא פוליטיקאי אמריקאי, שכיהן כחבר הסנאט של ארצות הברית מטעם מדינת אלסקה בשנים 2009–2015 ולפני כן כראש עיריית אנקורג' מ-2003 עד 2009. בבחירות 2014 הפסיד את מושבו בסנאט האמריקאי לדן סאליבן הרפובליקני, ובבחירות 2018 התמודד מטעם המפלגה הדמוקרטית לתפקיד מושל אלסקה, אך הפסיד ליריבו הרפובליקני מייק דאנליבי.
הערות שוליים

↑  סוזן דייוויס, Alaska wants a fighter in the U.S. Senate, באתר USA Today‏, 24 באוגוסט 2014 (באנגלית)
↑  אליוט נלסון, Alaska Is At A Crossroads. Can Mark Begich Keep It From Falling Apart?, באתר הפינגטון פוסט, 6 בדצמבר 2017 (באנגלית)
↑  קת'י בראון, Legislature again refuses to vote on appointees, באתר Wayback Machine‏, 14 במאי 2002 (באנגלית)
↑  Sen. Stevens Found Guilty Of Lying About Gifts, באתר NPR‏, 27 באוקטובר 2008 (באנגלית)
↑  אריק פיאנין, 7 Senate Seats Most at Risk—Hint: They’re All Blue, באתר פיזיקל טיימס, 15 בפברואר 2013 (באנגלית)
↑  קייטי גלוק, Murkowski to Begich: Knock it off, באתר פוליטיקו, 7 באוגוסט 2014 (באנגלית)
↑  קמרון ג'וזף, Begich concedes Alaska Senate race, באתר The Hill‏, 17 בנובמבר 2014 (באנגלית)
| חברי הסנאט של ארצות הברית מטעם מדינת אלסקה אלסקה |
| --- | --- | --- |
| קבוצה 2 | בוב ברטלט • טד סטיבנס • מארק בגיץ' • דן סאליבן |  |
| קבוצה 3 | ארנסט גרינינג • מייק גראוול • פרנק מרקאוסקי • ליסה מרקאוסקי |  |
| --- | --- |
בקרת זהויות :  ISNI: 0000 0004 1036 7447  LCCN: no2010195764  US Congress: B001265  VIAF: 160707171   WorldCat (עם VIAF): 160707171
ליסה מרקאוסקי

ליסה מרקאוסקי (באנגלית: Lisa Murkowski; נולדה ב-22 במאי 1957) היא פוליטיקאית אמריקאית חברת המפלגה הרפובליקנית. מכהנת כסנאטורית מטעם מדינת אלסקה משנת 2002.
ביוגרפיה

מרקאוסקי נולדה בקטצ'יקן שבאלסקה. בתם של ננסי ופרנק מרקאוסקי. אביה כיהן כסנאטור מטעם מדינת אלסקה ומושל המדינה. למדה בתיכון בפיירבנקס. מוצאה מצד אביה הוא פולני, בעוד שאמה ממוצא אירי וצרפתי-קנדי. ב-1980 סיימה תואר ראשון בכלכלה באוניברסיטת ג'ורג'טאון וב-1985 קיבלה תואר JD במשפטים מאוניברסיטת וילאמיט שבסיילם. עבדה כעורכת דין באנקורג' באלסקה, בשנים 1990-1991 עמדה בראש צוות מיוחד שהקים ראש עיריית אנקורג' לפתרון בעיית מחוסרי הדיור ובשנים 1997-1998 הייתה חברה במועצה לשוויון זכויות של אנקורג'.
ב-1998 נבחרה לבית הנבחרים של מדינת אלסקה. בדצמבר 2002 מונתה על ידי אביה פרנק מרקאוסקי, שנבחר למושל אלסקה, למחליפתו בסנאט של ארצות הברית. ב-2004 נבחרה לכהונה מלאה לאחר שזכתה ב-48.6% מקולות המצביעים לעומת 45.5% ליריבה מהמפלגה הדמוקרטית.
ב-2010 הפסידה בבחירות המקדימות של המפלגה הרפובליקנית לג'ו מילר, שנתמך על ידי תנועת מסיבת התה. היא החליטה לא לוותר וקראה לתומכיה לרשום את שמה בפתקי ההצבעה בבחירות הכלליות. היא זכתה ב-39.49% מקולות המצביעים לעומת 35.49% לג'ו מילר ו-23.46% למועמד המפלגה הדמוקרטית. לאחר מאבק משפטי ממושך שכלל ערעור של מילר לבית המשפט העליון של אלסקה, הוכרזה מרקאוסקי כמנצחת.
מרקאוסקי נחשבת למתונה במסגרת המפלגה הרפובליקנית. כתוצאה מכך היא עשויה לשבור את קו המפלגה יותר מחבריה. למשל - היא הצביעה בעד ביטול מדיניות "אל תשאל, אל תספר" בשנת 2010 והודיע על תמיכתה בחוקיות נישואין מאותו המין.
היא מכהנת בסנאט כיו"ר הוועדה לענייני אינדיאנים.
מרקאוסקי נשואה לוורן מרטל (Verne Martell) ואם לשניים.
הערות שוליים

↑  ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית)
↑  יצחק בן-חורין, באלסקה הרוב איית: מ-ו-ר-ק-ו-ב-ס-ק-י, באתר ynet, 18 בנובמבר 2010
↑  BALLOTPEDIA, Lisa Murkowski
| חברי הסנאט של ארצות הברית מטעם מדינת אלסקה אלסקה |
| --- | --- | --- |
| קבוצה 2 | בוב ברטלט • טד סטיבנס • מארק בגיץ' • דן סאליבן |  |
| קבוצה 3 | ארנסט גרינינג • מייק גראוול • פרנק מרקאוסקי • ליסה מרקאוסקי |  |
| --- | --- |
בקרת זהויות :  GND: 1178500217  ISNI: 0000 0000 4470 0907  LCCN: no2004054933  SNAC: w60q1q95  US Congress: M001153  VIAF: 68642216   WorldCat (עם VIAF): 68642216